
Allah 



kitabNya yang agung 
mendorong para hambanya untuk mendengarkan 
pengajaran dan nasihat: 

"Inilah (Al-Quran); penerangan kepada 
seluruh umat manusia, dan petunjuk serta 
pengajaran bagi orang-orangyang(hendak) 
bertaqwa", 



. telah berfirman dalam 



dan firmanNya lagi: 

"Wahai umat manusia! Sesungguhnya 
telah datang kepada kamu Al-Quran yang 
menjadi nasihat pengajaran dari Tuhan 
kamu, dan yang menjadi penawar bagi 
penyakit-penyakit batin yang ada di yalam 
dada kamu, dan juga menjadi hidayah 
petunjuk untuk keselamatan, serta 
membawa rahmat bagi orang-orang yang 
beriman", 

dan juga firmanNya: 

"Serulah ke jalan Tuhanmu (wahai 
Muhammad) dengan hikmat kebijaksanaan 
dan nasihat pengajaran yang baik, dan 
berbahaslah dengan mereka dengan cara 
yang lebih baik; Sesungguhnya Tuhanmu 
Dia lah jua yang lebih mengetahui akan 
orang yang sesat dari jalannya, dan Dia 
lah jua yang lebih mengetahui akan orang- 
orang yang mendapat hidayah". 

Segala puji bagi Allah atas kurniaan Islam, 
syukur padaNya atas nikmat pendengaran, 
pengelihatan, kalam serta seluruh pancaindera 
dan anggota. Astaghfirullah dari segala dosa dan 



kesalahan, dari semua kesilapan dan kelupaan. 
Selawat terbaik dan salam teragung buat baginda 
Nabi junjungan kita Muhammad yang merupakan 
insan terbaik, juga buat para ah li keluarga dan 
sahabatnya yang mulia; yang telah menjejaki 
perjalanan Rasul ^Smenyeru kepada Allah ||g 
dengan hikmah dan pengajaran yang baik. 

Amma ba'd. Adapun nasihat dan pengajaran 
itu sebahagian dari iman kerana Allah Taala telah 
berfirman bahawa ia: 

"Sebagai hidayah petunjuk dan peringatan 
bagi orang-orangyang berakal sempurna", 

dan membuktikan penghayatan ini menjadi satu 
tanda kesempurnaan yakin sepertimana firman 
Allah Taala: 

"(Al-Quran ini) sebuah Kitab Yang 
diturunkan kepadamu (Wahai Muhammad), 
oleh itu janganlah ada perasaan bimbang 
dalam dadamu mengenainya, supaya 
engkau memberi amaran Dengan Al-Quran 
itu (kepada orang-orang yang ingkar), dan 
supaya menjadi peringatan bagi orang- 
orang yang beriman ". 



Maka seburuk-buruk manusia jahil itu ialah 



orang yang jahil terhadap dirinya sendiri dan 
mengabaikan ehwal peribadinya sampailah 
masuk ke lubang kuburnya. Dan Baginda Nabi 
illtelah pun bersabda: 

"Orang cerdik ialah manusia yang 
mengawal dirinya dan beramal untuk bekal 
selepas mati, manakala orang bodoh ialah 
manusia yang menurut hawa nafsunya 
sambil berangan-angan Allah memberinya 
itu dan ini". 

Dan lagi sabda Nabi alihis solatu was salam: 

"Adapun agama itu nasihat. (Para 
sahabat lantas bertanya): Untuk siapa ya 
Rasulullah? Jawab Baginda : Untuk Allah, 
untuk RasulNya, untuk kitabNya dan untuk 
golongan umum Muslimin serta para 
pemimpin mereka". 

Nasihat untuk Allah ialah dengan mengikut 
perintahNya, memperjuangkan agamaNya dan 
menurut segala hukumNya. Nasihat untuk 
Rasulullah <|§| ialah dengan mengikut sunnahnya, 
memuliakan kaum kerabat Baginda dan belas 
kasihan terhadap umatnya. Nasihat terhadap 
kitabNya ialah dengan merenung ayat-ayatnya 



dan menurut segala perintah serta menjauhi 
segala larangannya dan mengelokkan bacaannya. 
Nasihat kepada orang awam Muslimin ialah 
dengan mempertahankan kemuliaan mereka 
dan menjaga kehormatan mereka menolong 
mereka dalam setiap yang memberi faedah dan 
menolakkan segala yang mudharat. Maanakala 
nasihat kepada pihak pemerintah Muslimin ialah 
dengan mentaati para pemimpinnya melainkan 
pada perkara yang disepakati haramnya, 
serta tasdiq (percaya dan menerima) kepada 
keputusan ulama melainkan pada perkara yang 
tidak ditunjuk oleh ilmu, juga kepada para fuqara' 
(awliya) dengan taslim (tidak membangkang) atas 
perkara yang tidak patut diingkari keatasnya. 
Akhir kalam kami ucapkan : 

Semua yang lillahi akan kekal 
berkepanjangan 

Allah mendengar lagi melihat kepada 
amalan 

Yang bukan lillahi akan putus tak 
kesudahan 

Amalnya hampa tiada pembela tak 
dipertahan 



Maha Suci Tuhanmu Tuhan yang Maha Mulia 
dari segala sifat kekurangan, salam keatas para 
rasul dan segala puji bagi Allah Tuhan semesta 
alam. 




Serulah ke jalan Tuhanmu dengan hikmah 
dan nasihatyang balk... 




Dengan Nama Allah Yang Maha Pemurah 
Lagi Maha Penyayang 



memuji-muji Allah Taala serta 



keatas RasulNya yang teragung junjungan 
Baginda Nabi Muhammad -yang membawa 
khabar gembira dan ancaman- beserta ahli 
keluarganya, para sahabatnya dan seluruh 
para anbiya' wal mursalin. 

Wa ba'du maka inilah kompilasi nasihat 
yang amat dalam sentuhannya, nukilan dari 
kitab Zabur baginda Nabi Daud serta 
dari kitab-kitab samawi yangtelah diwahyukan 
Allah Taala kepada sejumlah rasul alaihimus 
solatu wassalam. 




selawat dan salam 



Wejatmatt 

Muha 



Kagurn; 



aku melihat orang percaya 
Ikematian bagaimana dia 
masih tertawa? Sedangkan Allah berfirman: 

"Hendaklah mereka sedikit ketawa dan 
banyak menangis sebagai balasan atas 
apa yang mereka kerjakan". 

Kagum aku melihat orang percaya kubur 
bagaimana dia masih gembira? Kagum aku 
melihat orang percaya yaumul hisab (hari 
perhitungan) mengapa masih mengumpul 
harta dengan jalan dosa? Kagum aku melihat 
orang percaya kubur itu sempit mengapa 
masih ketawa? 

Kagum aku melihat orang percaya Akhirat 
serta sengsara, nikmat dan keabadiannya 
mengapa masih tidak mengendahkannya? 
Kagum aku melihat orang percaya neraka dan 
siksanya mengapa masih tidur dan tak lari 



darinya? Kagum aku melihat orang percaya 
syurga dan nikmatnya mengapa masih lena 
dan tidak menuntutnya? Kagum aku melihat 
orang percaya dunia akan sirna bagaimana 
masih bersenang hati dengannya? 

Kagum aku melihat orang percaya dirinya 
itu alim lidah, jahil sanubari bagaimana dapat 
berjaya? Kagum aku melihat orang bersedih 
kekurangan harta tidak sedih umurnya 
berkurang, kagum aku melihat orang bersuci 
diri dengan air tidak pula suci hatinya, kagum 
aku melihat orang sibuk dengan keaiban 
orang lain dan melupakan keaiban dirinya! 

Kagum aku melihat orang yang tahu 
Allah sentiasa meniliknya bagaimana dia 
menderhakaiNya? Kagum aku melihat 
orang yang tahu dirinya akan mati seorang 
diri, berbaring di kubur seorang diri, dihisab 
amalannya sendiri, maka bagaimana masih 
bermesra dengan manusia ramai? Mengapa 
masih belum bermesra dengan Tuhannya 
dan Rasulnya dengan ucapan: Tiada Tuhan 
Melainkan Allah Muhammad Pesuruh Allah 
Dengan Benar Dan Jujur. 



Firman Allah Tabaraka Wa Taala: Aku 
bersaksikan diriKu dengan diriKu bahawa 
tiada Tuhan melainkan Aku semata tiada 
sekutu bagi kekuasaanKu dan Muhammad 
itu hambaKu serta RasuIKu Barangsiapa 
tidak redha dengan qadha'Ku, tidak sabar 
dengan bala-Ku, tidak bersyukur atas 
nikmatKu, tidak cukup dengan pemberianKu 
maka keluarlah dia dari bawah kolong langitKu 
dan pergilah menyembah tuhan selainKu. 

Barangsiapa berpagi-pagi sambil bersedih 
terhadap perkara dunia maka seolah- 
olah berpaginya itu dalam keadaan marah 
kepadaKu. Barang siapa mengadu atas 
musibah yang menimpanya sesungguhnya 
dia telah mengadu keatasKu dan bukanlah 
Aku ini patut diadukan. Barangsiapa masuk 
mengadap orang kaya lalu merendah diri 
terhadapnya kerana kekayaannya maka 
tercabutlah dua pertiga dari agamanya. 



Barangsiapa menampar-nampar mukanya 
menangisi jenazah maka seolah-olah dia 
mengacutombakmahu memerangiTuhannya. 
Barangsiapa mematahkan ranting dari atas 
kubur maka seolah-olah dia meruntuh pintu 
Kakbah dengan tangannya. Barang siapa 
tidak peduli dari sumber mana dia mencari 
makan; apakah halal atau haram maka Allah 
tidak peduli entah dari pintu yang mana nanti 
dia akan dihumban ke neraka di hari Kiamat. 

Barangsiapa tertawa di atas kubur maka 
seolah-olah dia membunuh enam puluh nabi 
dan membunuh kedua ibu bapanya. Barang 
siapa membuat dosa sambil ketawa pasti 
akan masuk neraka sambil menangis. Barang 
siapa mentaati Allah sambil menangis pasti 
akan masuk syurga sambil tertawa. Siapa 
yang tidak bertambah (ketaatan) dalam 
beragama maka kuranglah amalannya. 
Siapa yang kurang agamanya maka mati itu 
terlebih baik baginya dari hidup. Barangsiapa 
beramal dengan ilmunya nescaya Allah akan 
mewariskannya ilmuyangbelum diketahuinya. 
Barang siap memanjangkan angan-angannya 
tidaklah ikhlas amalannya. 



Wahai Anak Adam! Barangsiapa merasa puas 
dengan sedikit maka kayalah dia. Barangsiapa 
meninggalkan hasad maka senanglah 
hatinya. Barangsiapa meninggalkan umpat 
dan adu domba kerana kasihkan Allah maka 
kasih Allah itu akan zahir pada dirinya. Barang 
siapa menahan kejahatan dirinya dari sampai 
kepada manusia maka selamatlah dia dari 
mereka. Siapa yang sedikit percakapannya 
sempurnalah akalnya. Siapa yang redha 
dengan yang sedikit sesungguhnya dia telah 
yakin dengan Allah Taala. 

Wahai Anak Adam! Engkau tahu ilmu yang 
engkau tidak amalkan, maka bagaimana 
engkau menuntut ilmu yang tidak engkau 
amalkan?! Wahai Anak Adam! Engkau 
menghabisi umurmu menuntut dunia maka 
bilakah masanya lagi engkau akan menuntut 
apa yang boleh membawamu masuk ke 
syurga?! Wahai Anak Adam! Beramallah 
seolah-olah engkau akan mati esok hari, dan 



janganlah engkau menumpuk harta seolah- 
oleh engkau akan kekal abadi. 

Wahai dunia! Pemurahlah pada orangyang 
menuntutmu dan janganlah memberi kepada 
yang zuhud padamu. Jadilah engkau manis di 
mata mereka yang memandangmu dan cinta 
padamu. 



Wahai Anak Adam! Barangsiapa berpagi-pagi 
dengan loba pada dunia maka tiadalah dia 
bertambah melainkan makin jauh dari Allah, 
makin picik dunianya, makin payah akhiratnya 
dan seolah-olah dia berpagi-pagi itu dalam 
keadaan marah padaKu. 

Dan barang siapa menuntut dunia maka 
Allah akan melazimkan di hatinya empat 
perkara; dukacita yang tak berkesudahan, 
kesibukan yang berkekalan, angan-angan 
yang tak kesampaian dan kefakiran yang 
tidak dapat dikayakan selama-lamanya. 




Wahai Anak Adam! Setiap hari berkurangan 
dari umurmu sedangkan engkau tidak tahu 
apa yang berkurang darimu, setiap hari 
bahagianmu pada rezeki disempurnakan 
untukmu sedangkan engkau tidak memujiKu. 
Dengan yang sedikit tiada kau puas, dengan 
yang banyak tiada kau kenyang. 

Wahai Anak Adam! Tidak datang hari yang 
baru melainkan rezekimu mendatangimu 
dari sisiKu. Tidak datang malam yang 
baru melainkan datang darimu malaikat 
membawa amalanmu yang jelek. Engkau 
makan rezekiKu seraya menderhaka padaKu, 
engkau berdoa padaKu lalu Aku perkenankan, 
kebaikanKu turun padamu dan kejahatanmu 
naik padaKu, maka Aku-lah sebaik-baikTuhan 
dan Penolong buatmu! Sedangkan engkaulah 
seburuk-buruk hamba buatKu. 

Engkau meminta padaKu lalu Aku 
memberimu, satu persatu keburukanmu 
Ku tutup, satu persatu keaibanmu Ku 
sembunyikan. Aku malu denganmu sedang 
engkau tidak malu denganKu. Engkau 
melupakanKu dan mengingat selainKu, 
engkau takut pada manusia tidak takut 
padaKu, -maka inilah makna firman Allah: 



"Mereka menyembunyikan (kejahatan 
mereka) daripada manusia, dalam 
pada itu mereka tidak menyembunyikan 
(kejahatan mereka) daripada Allah..." 

engkau takut kemarahan manusia dan tidak 
gentardengan murkaKu. 



Wahai AnakAdam! Jangan kaujadi orangyang 
menangguhkan taubat, memanjang angan- 
angan dan mengharap Akhirattanpa amalan, 
berkata kalam pendusta dan beramal amalan 
munafik, jika diberi tidak merasa puas, jika 
takdiberitidaksabar, menyuruh kebaikantapi 
diri sendiri tidak mengerjakannya, menegah 
kejahatan tapi diri sendiri melakukannya, 
menyintai kaum solihin sedangkan diri tidak 
seperti mereka, membenci kaum munafikin 
sedangkan diri termasuk mereka, berkata 
apa yang tidak dibuatnya dan berbuat apa 
yang tidak disuruh serta menuntut dapat 




dengan sempurna tapi bila mengerjakan 
amalan tidak dibuat dengan sempurna. 

Wahai Adak Adam! Tidaklah datang 
setiap hari yang baru melainkan sertanya 
bumi berkata padamu: Hei Anak Adam! 
Engkau berjalan di atas permukaanku dan 
akhirnya engkau masuk ke perutku. Engkau 
ketawa di atas permukaanku kemudian 
menangis di dalam perutku. Engkau gembira 
di atas permukaanku kemudian bersedih 
di dalam perutku. Engkau berbuat dosa 
di atas permukaanku kemudia diazab di 
dalam perutku. Dengan syahwatmu engkau 
makan di atas permukaanku kemudian 
ulat memakanmu di dalam perutku wahai 
manusia tertipu! 

Kubur pula berkata: Aku adalah satu 
lubang neraka jika engkau derhaka, aku 
adalah satu taman syurga jika engkau taat. 
Hei Anak Adam! Akulah rumah kesepian, 
akulah rumah keseorangan, akulah rumah 
kegelapan, akulah rumah kesempitan, 
akulah rumah soal siasat, akulah rumah yang 
mengerikan, akulah rumah ular melingkar, 
akulah rumah kala jengking, akulah rumah 
kehausan, akulah rumah kelaparan, akulah 
rumah tersingkap segala keaiban, akulah 



rumah api menyala-nyala, akulah rumah 
tempat timbangan amal, akulah rumah 
yang penuh kejahatan, akulah rumah setiap 
kejahatan melainkan bagi mereka yang 
dirahmati Allah yang Dia itulah Tuhan yang 
Maha Mengasihani. Maka makmurkanlah 
aku dan janganlah mencuaikanku. 



Wahai Anak Adam! Aku tidak menciptakanmu 
dengan sia-sia. Aku tidak membiarkanmu 
begitu saja. Aku tidak menciptakanmu untuk 
meramaikan bilangan sedikit, tidak juga 
untuk bermesra denganmu kerana sunyi, 
bukan juga untuk meminta tolong darimu 
mengerjakan sesuatu yang tak mampu Ku 
lakukan. Aku tidak menciptakanmu untuk 
mendatangkan kemanfaatan buatKu, tidak 
juga untuk menolak kemudharatan dariKu. 
Maha Agung Aku! 

Bahkan Aku menciptakanmu supaya 
engkau beribadah kepadaKu berkepanjangan, 




supaya engkau banyak-banyak bersyukur 
kepadaKu, supaya engkau bertasbih 
kepadaKu pagi dan petang. 

Kalaupun semua kamu dari yang awal 
hingga yang akhir, yang hidup dan yang mati, 
yang kecil dan yang besar, yang merdeheka 
dan yang hamba, yang lelaki dan yang 
perempuan, yang manusia dan yangjin dan 
segala ciptaan yang lainnya; jika kamu semua 
mentaatiKu maka ketaatanmu itu takkan 
menambah walau sebesar zarah pun pada 
kekuasaanKu. 

Kalaupun semua kamu dari yang awal 
hingga yang akhir, yang hidup dan yang mati, 
yang kecil dan yang besar, yang merdeheka 
dan yang hamba, yang lelaki dan yang 
perempuan, yang manusia dan yang jin 
dan segala ciptaan yang lainnya; jika kamu 
semua menderhakai Aku maka itu takkan 
mengurangkan walau sebesar zarah pun dari 
kekuasaanKu. -Itulah firman Allah Taala-: 

"Dan sesiapa yang berjuang (mentaati 
Allah) maka sesungguhnya dia hanyalah 
berjuang untuk kebaikan dirinya sendiri; 
sesungguhnya Allah Maha Kaya (tidak 
berhajat suatu apa pun) daripada 
sekalian makhluk". 



Wahai Anak Adam! Seperti mana kamu 
melakukan seperti itu jualah kamu akan 
dibalas, bagaimana kamu beramal begitulah 
kamu akan diganjari dan seperti mana kamu 
bercucuk tanam maka begitulah kamu akan 
menuai hasil. 

Wahai Anak Adam! Wahai para penyembah 
dinar dan dirham! Sesungguhnya tidaklah Aku 



menciptakan untukmu wangdinardan dirham 
itu melainkan untuk kamu makan rezekiKu, 
untuk kamu memakai pakaian dariKu, 
untuk kamu bersuci murni pada beramal 
untukKu. Tapi kamu mengambil kitabKu dan 
memijaknya di bawah tapak kakimu, kamu 
mengangkat dunia dan menjungjungnya di 
atas kepalamu, kamu meninggikan rumahmu 
dan merendahkan rumahKu. Kamu menghiasi 
rumahmu dan menjelekkan rumahKu, kamu 
memeriahkan rumahmu dan menyepikan 
rumahKu. Maka bukanlah kamu golongan 




akhyar, bukanlah kamu golongan merdeka, 
bukanlah kamu golongan abrar bahkan kamu 
adalah golongan hamba abdi dunia dan para 
penumpuk hartanya. 

Orangsepertimu di dunia ibarat kuburyang 
dibangun megah; diluarnya nampak cantik 
di dalamnya hodoh. Maka begitulah kamu 
membaikkan keaadan dirimu untuk dilihat 
manusia, kamu tuntut kasih mesra mereka 
dengan lidahmu yang manis dan zahirmu 
yang indah sedangkan kamu menjauhkan 
diri dariKu dengan hatimu yang keras dan 
amalanmu yangjelek. 

Wahai Anak Adam! Janganlah kamu 
menjadi seperti pelita di atas rumah 
menerangi manusia dengan membakar diri 
dan kegelapan jua di dalam isi. 

Wahai Anak Adam! Serunai di kubur si 
mati sudah tidak memberi erti, begitulah 
ibaratnya dirimu dengan kata-katamu yang 
baik sedangkan amalanmu jelek. 

Wahai Anak Adam! Sucikan amalanmu 
untukKu dari riya' lalu mintalah padaKu, 
sesungguhnya Aku memberi lebih banyakdari 
apa yang diminta oleh pemohon. 



Wahai Anak Adam! Aku tidak menciptakanmu 
dengan sia-sia. Aku tidak membiarkanmu 
begitu saja. Aku tidak leka dari apa yang 
kamu kerjakan. Sesungguhnya kamu takkan 
mencapai syurgaKu melainkan dengan sabar 
menghadapi kesusahan demi mencapai 
redhaku. Dan sabar pada mentaatiKu itu 
lebih mudah bagimu dari sabar dalam 
meninggalkan maksiat terhadapKu. 

Meninggalkan dunia itu lebih mudah 
bagimu dari meminta keuzuran, 
meninggalkan kezaliman itu lebih mudah 
bagimu dari kepanasan neraka, azab dunia 
itu lebih mudah bagimu dari azab Akhirat. 
Sesungguhnya azab dunia itu ada akhirnya 
dan tidak kekal, sedangkan azab akhirat itu 
tiada akhirnya dan tanpa penghujung. 

Wahai Anak Adam! Semua kamu adalah 
sesat melainkan yang Ku beri petunjuk 
padanya, semua kamu adalah sakit melainkan 
yang Ku sembuhkan dia, semua kamu adalah 



binasa melainkan yang Ku selamatkan dia, 
semua kamu adalah fakir melainkan yang 
Ku kayakan dia, semua kamu berbuat jahat 
melainkan yangKujaga ia. Maka bertaubatlah 
kamu kepada Tuhanmu, sambungkanlah tali 
silatur rahim antara kamu, janganlah kamu 
membuka keaibanmu di sisi Dia yang tidak 
tersembunyi padanya segala rahsiamu; tiada 
Tuhan melainkan Dia yang Maha Perkasa lagi 
Maha Hakim. 




Wahai Anak Adam! Janganlah kamu melaknat 
makhluk, nanti laknat itu kembali padamu. 

Wahai Anak Adam! Sesungguhnya telah Ku 
ciptakan langit dan bumi di ruang angkasa 
tanpa tiang dengan satu isim dari asma'Ku, 
maka tidakkah patut hati-hatimu sudah 
menjadi lurus dengan seribu nasihat dari 
kitabKu. 



Wahai Anak Adam! Sepertimana pesakit 
tidak dapat menghindari kematian dan 
sepertimana air tidak dapat melembutkan 
batu, begitulah tidak bergunanya nasihat 
yang banyak pada hatimu yang keras. 

Wahai Anak Adam! Siapapun darimu 
takkan dapat minum air menghilang dahaga 
melainkan diberi olehKu, siapa pun takkan 
takut pada neraka dan takkan merasa mahu 
menghindari kemurkaan Tuhan yang Maha 
Rahman melainkan dengan rahmatKujua. 

Wahai Anak Adam! Bagaimana kamu 
mendakwa diri sebagai hamba Allah 
sedangkan kamu mendurhakaiNya? 
Bagaimana kamu mengira bahawa kematian 
itu benar sedangkan kamu membencinya? 
Bagaimana kamu menucapkan dengan 
lidahmu apa yang tidak berada di hatimu dan 
kamu mengira itu enteng sedangkan di sisi 
Allah besar hitungannya. 



Wahai manusia, sesungguhnya telah datang 
kepadamu satu peringatan dari Tuhanmu 
beserta penawar bagi apa yang ada di dalam 
dada, petunjuk dan rahmat bagi orang-orang 
yang beriman. Wahai manusia, sesungguhnya 
telah datang padamu keterangan dari 
Tuhanmu dan Kami turunkan kepadamu 
cahaya yangterang. 

Wahai manusia, aku mendapatimu 
tidak berbuat baik melainkan kepada yang 
berbuat baik padamu, kamu tidak berhubung 
melainkan denganyangberhubungdenganmu, 
kamu tidak berbicara melainkan dengan yang 
berbicara denganmu, kamu tidak menjamu 
makan melainkan pada yang menjamu 
makan padamu, kamu tidak memuliakan 
melainkan pada yang memuliakanmu, maka 
antara sesama-mu tiada yang lebih baik dari 
yang lain. 



Sesungguhnya golongan mukminun dan 
yang beriman dengan Allah dan rasulNya 
adalah mereka yang berbuat baik kepada 
yang berbuat jahatterhadap mereka, mereka 
menghubungi orang yang memutuskan 
hubungan dengan mereka, mereka memberi 
makan kepada yang tidak memberi pada 
mereka, mereka berhati-hati terhadap yang 
memperdaya mereka, mereka berbicara 
kepada yang memulaukan mereka, mereka 
memuliakan orang yang khianat pada 
mereka, mereka memaafkan orang yang 
menzalimi mereka, dan sesungguhnya Aku 
adalah Tuhan yang Maha Mengetahui lagi 
Maha Memberi Khabar. 



Wahai manusia! Sesungguhnya dunia adalah 
rumah bagi mereka yang tidak bertempat 
tinggal, dunia adalah harta bagi yang tidak 
punya harta dan untuk dunialah orang yang 
tidak berakal menumpuk-numpuk. 

Mereka yangtak punya yakin bersuka cita 
dengan dunia, loba keatasnya orang yang 
tak punya tawakkal, menuntut syahwatnya 
orang yang tak punya makrifat. Bagi yang 
berkehendak kepada nikmat yang tidak kekal 
serta kehidupan yang berakhir dan syahwat 
yang sirna maka tuntutlah dunia. Dan 
barangsiapa menuntut dunia sesungguhnya 
dia telah menzalimi diri sendiri, mendurhakai 
Tuhannya, melupakan akhiratnya dan telah 
terpesona dengan dunia. 

Wahai Anak Adam! Berapa banyak pelita 
telah dipadam angin. Berapa banyak orang 
tercerobos oleh nikmat, berapa banyak orang 
kejiyangdipuji, berapa banyak raja yang dapat 



dikuasai dengan sabar terhadapnya, berapa 
banyak orang tertipu dengan keafiatan yang 
berterusan. Semua itu membenarkan firman 
Allah Taala: 

"Jangan sekali-kali engkau (wahai 
Muhammad) terpedaya oleh usaha 
gerakan orang-orang kafir di dalam 
negeri (yang membawa keuntungan- 
keuntungan kepada mereka). 
(Semuanya) itu hanyalah kesenangan 
yang sedikit, (akhirnya akan lenyap), 
kemudian tempat kembali mereka 
20 neraka Jahannam: dan itulah seburuk- 
buruk tempat ketetapan". 

Dan juga Firman Allah Taala: 

"Dan tinggalkanlah kamu dosa yang 
nyata dan yang tersembunyi kerana 
sesungguhnya orang-orang yang 
berusaha melakukan dosa, mereka 
akan dibalas dengan apa yang telah 
mereka lakukan". 

Wahai Anak Adam! Berkerjalah denganKu 
dalam pertanian, perniagaan dan pinjamlah 
dariKu serta bermuamalat kamu denganKu. 
Sesungguhnya keuntunganmu disisiKu 
adalah apa yang tak pernah dipandang mata, 



tak pernah didiengar telinga dan tak pernah 
terlintas di hati manusia. KhazanahKu tidak 
pernah habis, kekuasaanKu tidak pernah 
berkurangan dan Aku adalah Tuhan yang 
Maha Memberi Kurnia lagi Maha Pemurah. 
Firman Allah dalam Al-Quran: 

"Maka tiada seorang pun yang 
mengetahui satu persatu persediaan 
yang telah dirahsiakan untuk mereka 
{dan segala jenis nikmat) yang amat 
indah dipandang dan mengembirakan, 
sebagai balasan bagi amal-amal soleh 
Yang mereka telah kerjakan". 

Wahai Bani Israel! Ingatlah kamu terhadap 
nikmat yang telah Aku kurniakan padamu, 
penuhilah janjimu terhadapKu nescaya Aku 
penuhi janjiKu terhadapmu dan hendaklah 
kamu sekalian gerun terhadapKu. 

Sepertimana kamu takkan dapat berjalan 
22 lurus melainkan dipandu penunjuknya maka 
begitu jugalah kamu takkan dapat menempuh 
jalan ke syurga melainkan dengan ilmu dan 
amal soleh. Sepertimana kamu tiadak dapat 
mengumpul harta melainkan dengan sebab 
musababnya maka begitu jugalah kamu 
takkan dapat masuk ke syurga melainkan 
dengan sabar atas ibadah kepadaKu. 
Maka bertaubatlah kamu dengan amalan 
nawafil kebaikan, tuntutlah redhaKu dengan 
mendapat keredhaan orang-orang miskin 
nescaya Aku redha padamu, carilah rahmatKu 
dengan bergaul kepada alim-ulama maka 
sesungguhnya rahmatKu tidak lekang dari 
mereka walau sekerdip mata. 



Allah mewahyukan kepada Musa 
: Wahai Musa dengarlah kata-kataKu dan 
kebenaran jualah kataKu itu. Sesungguhnya 
barang siapa menyombong diri terhadap 
orang miskin nescaya Aku bangkitkan dia di 
hari Kiamat dalam keadaan sebesar zarah 
yang dipijak-pijak oleh tapak kaki manusia. 
Dan barang siapa merendah diri kepada 
seorangalim atau kedua orangtuanya nescaya 
secara diam-diam Allah akan mengangkat 
kedudukannya di dunia, manakala di Akhirat 
secara terang-terangan. Barang siapa 
menyelak aurat (mempermalukan) seorang 23 
muslim nescaya Allah akan menyelak 
auratnya tujuh puluh kali. Barang siapa 
menolong kefakiran seorang mukmin nescaya 
dia di dunia akan dijabattangannya oleh para 
malaikat secara rahsia manakala di Akhirat 
secara terang-terangan. 

Wahai Anak Adam! Taatilah aku sekadar 
keperluanmu padaKu. Derhakailah Aku 
sekadar kesabaranmu menahansiksa neraka. 
Tuntutlah penghasilan dunia sekadar masa 
engkau tinggal padanya. Carilah bekal untuk 
kematian sekadar lama engkau bertempat di 
24 kubur. Janganlah engkau menilik pada ajalmu 
yang masih belum sampai dan rezekimu yang 
di depan mata serta dosamu yang dianggap 
remeh. Segalanya akan binasa melainkan Dia, 
bagiNya hukum ketentuan dan kepadaNya- 
lah kamu kembali. 



Wahai Anak Adam! Berapa banyak pelita yang 
dipadam angin, berapa banyak abid dirosak 
oleh ujub, berapa banyak si kaya yang dirosak 
oleh kekayaan, berapa banyak si fakir yang 
dirosak oleh kefakiran. Berapa banyak si 
sihat yang dirosak oleh kesihatan dan berapa 
banyak si alim dirosak oleh ilmu. 25 

Kalaulah bukan kerana orang-orang tua 
yang rukuk, para pemuda yang khusyu', bayi- 
bayi yang menyusu, binatang ternak yang 
berkeliaran, anak-anak kecil yang mengaji 
Al-Quran dan kitab-kitab Allah, solat dhuha, 
wanita-wanita yangtaat pada suami, qiyamul 
lail dan para malaikat penanggung arash - 
kalaulah bukan kerana mereka itu- nescaya 
sudahAku tukarlangitdiatasmu menjadi besi, 
bumi menjadi bongkah ais, tanah menjadi 
abu, dan dari langit takkan Ku turunkan 
hujan ke atasmu walau setitik, takkan Ku 
tumbuhkan untukmu walau satu benih pun 
di muka bumi dan akan Ku tuangkan azab 
keatasmu dengan pasti. 



Wahai Anak Adam! Peliharakanlah agamamu, 
amalanmu serta darah dan dagingmu. Maka 
jika rosak agamamu rosaklah amalmu, 
darahmu dan dagingmu. Jika baik agamamu 
maka baiklah amalmu, darahmu dan 
dagingmu. 



26 Wahai Anak Adam! Janganlah engkau jadi 
seperti pelita yang membakar diri menerangi 
manusia. Keluarkanlahcintaduniadari hatimu 
kerana sesungguhnya aku selama-lamanya 
takkan menghimpun cintaKu bersama cinta 
dunia dalam satu jiwa. Di dalam hati seorang 
mukmin selama-lamanya takkan berhimpun 
cinta dunia dan cinta akhirat sepertimana air 
dan api tak pernah dapat berhimpun dalam 
satu bejana. 

Wahai Anak Adam! Kasihanilah dirimu 
dalam engkau mencari rezeki mengumpul 
perkara yang akan binasa jua. Janganlah 
engkau melelahkan dirimu kerana 
sesungguhnya rezeki itu sudah dibahagi- 




bahagi, orang yang loba akan hampa, si 
bakhil tercela, kenikmatan dunia tidak kekal 
lama, sehabis periksa itu malang, sedangkan 
ajal pula sudah tetap dan kebenaran itu jelas 
difaham. 

Sebaik-baik hikmat itu takut kepada Allah, 
sebaik-baik kekayaan itu sifat qana'ah (rasa 
cukup), sebaik-baik bekal ialah taqwa kepada 
Allah, sebaik-baik semaian di hati ialah 
keyakinan, sebaik-baik kurniaan ialah afiat. 

Sejahat-sejahat senjatamu ialah dusta, 
sejahat-jahat nasihat ialah adu domba dan 
sekali-kali Tuhanmu tidak menzalimi hamba- 
hambaNya. 




Wahai orang-orang yang beriman! Mengapa 
kamu memperkatakan apa yang kamu tidak 
melakukannya! Amat besar kebencian di sisi 
Allah apabila kamu memperkatakan sesuatu 
yang kamu tidak melakukannya. Berapa 
banyak kamu melarang sesuatu yang kamu 



sendiri tidak meninggalkannya? Berapa 
banyak kamu menyuruh apa yang kamu 
sendiri tidak mengerjakannya? 

Berapa banyak kamu berkata lalu sengaja 
berbohong padanya? Berapa banyak 
kamu menumpuk harta yang kamu tidak 
memakannya? Berapa banyak kamu mencita 
sesuatu yang tidak kamu mencapainya? 
Berapa banyak kamu menangguh taubat dari 
hari ke hari, bulan ke bulan, tahun ke tahun? 
Berapa banyak kamu memandang kepada 
apa yang Allah haramkan keatasmu dari 
28 memandangnya? 

Apakah kamu selamat dari kematian? Atau 
kamu sudah mendapat jaminan lepas dari 
neraka? Atau kamu sudah pasti mendapat 
syurga? Atau kamu sudah beroleh janji Tuhan 
yang Maha Rahman dan Rahim mendapat 
keampunanNya? 

Apakah nikmat telah membuat 
engkau melampau? Apakah ihsan 
telah merosakkanmu? Apakah tinggi 
pengharapanmu terhadap Allah menjadikan 
engkau terpesona? 

Janganlah kesihatan dan keselamatan 
menipumu sedangkan hari-harimu sudah 



pasti, nafasmu dihitung, rahsia-rahsiamu 
akan terbongkar dan tembelangmu akan 
pecah. Maka takutlah pada Allah wahai orang 
yang punya hati nurani semoga kamu beroleh 
kejayaan. 

Wahai Anak Adam! Majulah kepadaku 
dengan amalanmu kerana sesungguhnya 
umurmu makin tinggal sedikit, sejak hari 
keluarmu dari perut ibumu engkau semakin 
hari semakin dekat dengan kubur hingga 
engkau masuk ke perutnya pula. 

Wahai Anak Adam! Hidupmu di atas 2g 
dunia ibarat lalat di dalam madu, jika lalat 
itu memakan madu bererti ia akan melekat 
dan mati di situ, maka begitulah keadaanmu 
dengan dunia. Lalu janganlah engkau menjadi 
kayu yang membakar diri dengan nyalaan api 
untuk menerangi orang lain. 



Wahai Anak adam! Kerjakanlah suruhanKu 
padamu dan tinggalkanlah laranganKu 
keatasmu. Janganlah engkau menjadi dirimu 
hidup yangtidak mahu mati selama-lamanya 
sedangkan Aku-lah Tuhan yang Maha Hidup 
lagi takkan mati, jika Aku berkehendak 
30 sesuatu hanya aku katakan: 

Jadi! Maka terjadilah ia. 

Wahai Anak Adam! Jika bicaramu manis 
sedang amalmu buruk maka engkaulah 
kepala kaum munafik. Jika zahirmu baik 
sedang batinmu jelek maka engkau termasuk 
golongan binasa. -Itulah yang difirmankan 
Allah Taala di dalam Al-Quran-: 

"Mereka menipu daya Allah dan orang- 
orang mukmin sedangkan yang mereka 
tipu hanyalah diri mereka sendiri dan 
mereka tidak menyedarinya". 



Wahai Anak Adam! Tidak akan masuk ke 
syurgaKu melainkan hamba yang merendah 



diri kepada keagunganKu,memenuhi harinya 
berzikir mengingatiKu, sanggup dia menahan 
syahwatnya demi keranaKu, tidak menyakiti 
orang merantau, melindungi si fakir, 
mengasihi si miskin, memuliakan anakyatim 
seperti bapa yang penyayang, umpama suami 
yang santun dan abang kandung kepada 
para janda. Barang siapa yang begini sifatnya 
di dunia maka dialah antara kalangan wali 
dan pilihanKu, jika dia berdoa nescaya Aku 
kabulkan, jika dia meminta nescaya Aku 
berikan, sekalipun dia tidak meminta padaKu 
namun Aku pasti takkan melupakannya. 

Wahai Anak Adam! Sampai bila engaku 
mahu mengadukan Aku kepada makhlukKu 
sedangkkan Aku tidak patut diadukan. 
Sampai engkau engkau harus melupakanKu 
mengingati selainKu sedangkan Aku tidak 
pernah membiarkanmu. Sampai bila engkau 
harus kufur kepadaku sedangkan sekali- 
kali Aku tidak zalim pada hamba-hambaKu. 
Sampai bila engkau harus menyangkal 
nikmatKu sedangkan tiada yang memberi 
padamu selainKu. 

Sampai bila harus engkau meringan- 
ringankan kitabKu sedangkan tidak Ku 
taklif padamu apa yang tak mampu engkau 
kerjakan. Sampai bila engkau harus 
menjauhiKu sedangkan Aku tak pernah 
menjauhiMu. Sampai bila engkau harus 
memuji selainKu sedangkan engkau tidak 
bertuhan selain Aku yang patut dipuji. 

Jika engkau bertemutabibkatamu padanya 
siapakah yang dapat menyembuh sakitku, 



maka siapakah yang dapat menyembuhkan 
selainKu. Dan engkau berkata masa telah 
menentukan itu, zaman telah membuat ini 
sedangkan Aku-lah Tuhan masa dan zaman 
itu. 

Bila aku menurunkan hujan yang lebat 
katamu kita diberi hujan dari bintang 
nujum si polan; sesungguhnya kamu telah 
kufur padaKu dan beriman dengan nujum 
sedangkan Aku-lah yang mengutus padamu 
rahmatKu dengan kadar yang sudah tetap 
berat timbangan, bilangan dan bahagiannya. 

Bilaseorangdarimutidakmendapatmakan 
tiga hari maka katanya diriku sengsara tidak 
bahagia; sesungguhnya kamulah yang telah 
menyangkal nikmatKu, barang siapa enggan 
mengeluar zakat hartanya sesungguhnya dia 
telah meringan-ringankan kitabKuJika sudah 
diketahuinya masuk waktu solat tapi tidak 
diendahkan maka sesungguhnya dia telah 
lalai dariku lagi tidak mendatangiKu. 



Wahai Anak Adam! Sabarlah mentaatiKu. 
Rendahkan dirimu padaKu maka Aku akan 
mengangkat kedudukanmu. Bersyukurlah 
padaKu akan Ku tambah padamu. 
Beristighfarlah padaKu akan Ku beriampunan. 
Berdoalah padaKu akan Aku perkenankan 
doamu. Bertaubatlah padaKu akan Ku beri 
taubat padaMu. Mintalah padaKu akan Aku 
anugerahimu. Bersedekahlah keranaKu 
akan Ku berkati rezekimu. Sambungkan 
silatur rahim-mu akan Ku panjangkan 
umurmu. Mintalah dariKu keafiatan dengan 
cara memperbanyakkan diam kerana 
sesungguhnya Aku telah menjadikan 
keselamatan itu pada menyendiri, keikhlasan 
pada warak, zuhud pada meninggalkan dunia 
dengan taubat, ibadat dengan meninggalkan 
kenyang, dan bagaimana pula engkau 
menuntut kekayaan tanpa sifat qana'ah. 

Wahai Anak Adam! Bagaimana engkau 
ingin ibadat dengan banyak kenyang? 



Bagaimana engkau ingin cinta Allah dengan 
cinta dunia? Bagaimana engkau ingin terang 
hati dengan banyak tidur? Bagaimana 
engkau ingin takut Allah dengan takut fakir? 
Bagaimana engkau ingin warak dengan loba 
pada dunia? Bagimana engkau ingin redha 
Allah sambil engkau menghinakan orang 
miskin? Bagaimana engkau ingin bertemu 
Allah dengan sifat bakhil? Bagaimana engkau 
inginkan hikmah sedang engkau cinta dunia, 
pujian dan sanjungan? Bagimana engkau 
ingin kebahagiaan dengan sedikit ilmu? 

Wahai Anak Adam! Tiada kehidupan yang 
lebih baik dari tadbir. Tiada warak yang lebih 
baik dari menghindar yang haram. Tiada 
kemegahan yang lebih baik dari akhlak 
mulia. Tiada nasab yang lebih tinggi dari adab 



36 kesopanan. Tiada pensyafaat yang lebih baik 
dari taubat. Tiada ibadah yang lebih baik dari 
ilmu. Tiada kesolehan yang lebih baik dari 
takutkan Allah. Tiada akal yang lebih baik dari 
sabar. Tiada ibadat yang lebih elok dari taufik. 
Tiada rakan yang lebih mulia dari akal. Tiada 
kawan yang lebih jahat dari kebodohan. Tiada 
teman yang lebih mudah dari ilmu. 

Wahai Anak Adam! Penuhkan waktu 
beribadat kepadaku nescaya Ku penuhi 
hatimu dengan kekayaan, tanganmu dengan 
rezeki dan jasmanimu dengan kerehatan. 
Janganlah engkau lupa dari mengingatiKu 
nescaya akan Ku penuhi hatimu dengan 
kefakiran, tanganmu dengan keletihan, 




jasmanimu dengan kelelahan dan dadamu 
dengan kedukaan. Jika engkau melihat 
kepada baki umurmu nescaya engkau akan 
meninggalkan dunia serta zuhud padanya. 

Wahai Anak Adam! Aku telah 
menguatkanmu untuk mentaatiKu supaya 
engkau menunaikan perintahKu. Aku beri 
rezeki padamu tapi dengan rezeki itu engkau 
menderhaka padaKu. Aku beri padamu 
nikmat kekuatan lalu engkau pun bangun 
dudukdan pergi balik. Dalam perlindunganKu 
engkau berpetangdan pagi. Dengan kurniaKu 
engkau hidup, engkau diselimuti nikmatKu, 37 
engkau dihiasai keafiatan dariKu tapi engkau 
melupakanKu. Aku memberi padamu tapi 
engkau mengingat selainKu dan tidak 
menunai kesyukuran padaKu. 



Wahai Anak Adam! Kematian akan 
membongkar rahsiamu. Kiamat akan 
menguji perkhabaranmu. Akhirat dan hari 
kebangkitkan akan menyingkap keaibanmu. 
Jika engkau jatuh pada dosa kecil maka 
janganlah dipandang kecilnya dosa itu, tapi 
pandanglah kepada siapa yang engkau 
berbuat maksiat, sesungguhnya engkau tidak 
tahu dengan dosa yang mana satukah engkau 
mengundang murkaNya. 

Jika engkau mendapat rezeki sedikit maka 
janganlah dilihat pada sedikitnya itu, tapi 
lihatlah kepada siapa yang memberi rezeki 
itu padamu. Maka janganlah sekali-kali 
engkau meremehkan dosa-dosa kecil kerana 
sesungguhnya engkau tidak tahu pada dosa 
kecil yang mana satukah datang murkaNya 
padamu dan engkau tidak tahu tertutupnya 
pintu langitdari menerima doamu itu apakah 
disebabkan dosa besar atau dosa kecil. Lalu 
janganlah engkau merasa aman terhadap 



makarKu kerana sesungguhnya makarKu 
itu terlebih sembunyi padamu dari rayapan 
seekor semut di atas batu Sofa tika malam 
gelita. 

Wahai Anak Adam! Apakah ketika engkau 
berbuat maksiat menderhakai Aku lalu 
teringat engkau pada kemurkaanKu maka 
berhenti engkau dari laranganKu itu? 
Apakah engkau menunaikan yang fardhu 
sepertimana perintahKu? Apakah engkau 
mengagih sebahagian hartamu kepada para 
fakir? Apakah engkau menghubungi mereka 
yangmemutus hubungan denganmu? Apakah 
engkau berlaku adil terhadap mereka yang 
berkhianat terhadapmu? Apakah engkau 
berbicara dengan mereka yang menjauhimu? 
Adakah engkau mendidik anak-anakmu 
dengan adab? Adakah engkau mendapat 
redha jiran tetanggamu? Apakah engkau 
telah berbuat baik kepada mereka yang 
berlaku jahat padamu? Apakah engkau telah 
memaafkan mereka yang zalim padamu? 
Apakah kamu telah bertanya alim ulama 
tentang perkara agama dan duniamu? 

Sesungguhnya Aku tidak melihat 
kepada paras rupamu, juga tidak kepada 
kecantikanmu, tetapi Aku melihat kepada 



hatimu dan Aku meredhoi sifat-sifat ini 
padamu dan sesungguhnya Aku Maha Melihat 
apa-apa yang kamu kerjakan. 



Wahai Anak Adam! Pandanglah kepada 
40 dirimu dan kepada seluruh makhlukKu, jika 
engkau mendapati ada orang yang lebih 
engkau hargai dari dirimu sendiri maka 
serahkanlah kemuliaanmu kepadanya, jika 
tidak maka muliakanlah dirimu dengan 
taubat, kuatkanlah dirimu dengan ilmu dan 
amal. 

Itulah yang difirmankan Allah Taala wahai 
orang-orang yang beriman: 

"...kenanglah nikmat Allah (yang telah 
dikurniakanNya) kepadamu serta 
ingatlah perjanjianNya yang telah 
diikatNya denganmu, ketika kamu 
berkata : «Kami dengar dan kami taat", 




dan bertaqwalah kamu kepada Allah sebelum 
datangnya hari Kiamat; hari yang benar lagi 
dinampakkan padanya segala kesalahan, 
hari yang ukurannya lima puluh ribu tahun, 
hari yang tidak dapat manusia bercakap 
padanya dan mereka tidak diberi izin lalu 
mereka minta diuzurkan, hari kecelakaan 
besar, hari yang dipekik padanya suara yang 
memekakkan, hari manusia bermuka masam 
lagi penuh kesulitan, hari yang tidak berdaya 
sedikitpun seseorang menolong orang lain 
dan segala urusan pada hari itu dalam 
kekuasaan Allah, hari penyesalan, hari gempa 
lagi hari hempukan keras. 

Bertaqwalah kamu kepada Allah 
sebelum datangnya hari gunung-ganang 
berjalan, sebelum tibanya pembalasan 
dan disegerakan kebinasaan. Bertaqwalah 
kamu kepada Allah sebelum tibanya hari 
jeritan sangkakala dan tiada perlindungan 
melainkan perlindunganNya, hari gempa yang 
menyalakan uban di kepala anak kecil dan 
janganlah kamu menjadi seperti orang yang 
berkata: "Kami dengar" sedangkan mereka 
tidak mendengarkan. 



Wahai orang-orang yang beriman! Hendaklah 
kamu berzikir mengingat Allah dengan zikir 
yang banyak dan bertasbihlah mensucikannya 
pagi dan petang. Allah tabaraka wa taala telah 
berfirman : Wahai Musa Bin Imran! Wahai 
Sohibul Bayan! Dengankanlah firmanKu 
padamu : Akulah Raja yang Maha Kekal, 
tiada penterjemah antara Aku denganmu. 
Khabarkan berita gembira kepada pemakan 
riba dan pemakan harta anak yatim dengan 
zalim, atau pembuta maksiat dan penipuan 
bahawa mereka telah mengundang 
kemurkaan Allah yang Maha Rahman dan 
menempah tempat di neraka. 

Wahai Anak Adam! Jika engkau mendapati 
hatimu jadi keras, atau badanmu sakit, 
atau rezekimu sulit, atau kekurangan pada 
hartamu maka ketahuilah bahawa engkau 
telah berkata-kata apa yang tidak ada kena 
mengenanya denganmu. 



Wahai Anak Adam! Agamamu takkan lurus 
sehingga lidahmu lurus, lidahmu takkan lurus 
sehingga hatimu lurus, hatimu takkan lurus 
sehingga engkau lebih dahulu malu kepada 
Tuhanmu. 

Wahai Anak Adam! Jika engkau memandang 
kepada keaiban manusia sedangengkau lupa 
pada keaibanmu sendiri maka sesungguhnya 
engkau telah menyukakan syaitan dan 
menderhaka kepada Allah. 

Wahai Anak Adam! Lidahmu adalah 
singamu; jika engkau melepaskannya dia 
akan memakanmu dan kebinasaanmu 
terletak di hujung lidahmu. 




Wahai Anak Adam! Sesungguhnya syaitan itu 
memusuhimu maka jadikanlah dia musuhmu. 
Dan ketahuilah bahawa sesungguhnya 
hari yang dibangkitkan kamu kepada Allah 
berbondong-bondong dengan berdirinya 
kamu semua dihadapanNya berbaris-baris, 
dan kamu membaca buku catitan amalanmu 
huruf demi huruf, dan kamu ditanya 
tentang amal perbuatanmu yang terang dan 
sembunyi, kemudian orang-orang bertaqwa 
akan digiring ke syurga sedang para pendosa 
diheret ke neraka berdatangan, manakala 
segala perbuatanmu pasti mendapat balasan 
dari Allah samada baik atau buruk. 

Wahai Anak Adam! Sesungguhnya Aku 
adalah Allah, tiada Tuhan melainkan Aku, 
tiada yang menyerupaiku dan tiada kekuasaan 
selain kekuasaanku. Barangsiapa berpuasa 
dari umurnya barang sehari demi keranaKu 
akan Ku jamu iftharnya dengan hidangan- 
hidangan syurga. Barangsiapa yangberibadah 



menghidupkan satu malam demi keranaKu 
maka dia akan mendapat satu kurnia besar 
dariKu. Barangsiapa menundukkan matanya 
dari memandang laranganKu nescaya aku 
amankan dia dari nerakaKu. 

Akulah Tuhan maka kenallah kamu akan 
Daku. Akulah yang Maha Memberi Nikmat 
maka bersyukurlah padaKu. Akulah yang 
Maha Menolong maka mintalah pertolongan 
dariKu. Akulah tujuan hakiki maka menujulah 
kamu kepadaKu. Akulah yang Maha Memberi 
maka mintalah padaKu. Akulah yang maha 
berhak disembah maka sembahlah Aku dan 45 
Akulah yang Maha Mengetahui segala yang 
tersembunyi dan nyata maka berhati-hatilah 
terhadapKu. 




MM 



Allah bersaksi (kepada sekalian makhlukNya 
dengan dalil dan bukti), bahawasanya tiada 
Tuhan (yangberhakdisembah) melainkan Dia, 
yangsentiasa mentadbirkan dengan keadilan, 
dan para malaikat serta orang-orang yang 
46 berilmu (mengakui dan menegaskan juga 
yang demikian); tiada Tuhan melainkan Dia; 
YangMaha Kuasa, lagi Maha Bijaksana. Dialah 
Tuhan yang meletakkan tiap suatu itu kena 
pada tempatnya, sesungguhnya agama yang 
benardisisi Allah ialah Islamdan barangsiapa 
mengambil selain Islam menjadi agamanya 
maka takkan diterima segala amalnya dan 
di Akhirat kelak dia menjadi kalangan orang 
yang merugi. Wahai Daud! Berilah khabar 
gembira kepada semua yang melakukan 
kebaikan bahawa dia akan masuk syurga. 
Dan sesungguhnya setiap penjahat anak 
binasa dan sesungguhnya kebinasaannya itu 
apabila dia menderhakaiKu. 



Barangsiapa yang berputus asa dari 
rahmatKu akan Aku bakar dia di dalam 
nerakaKu. Barangsiapa mengenal Allah 
lalu mentaatiNya nescaya dia beroleh 
kelepasan. Barangsiapa mengenal syaitan 
lalu tidak mengikutnya nescaya dia beroleh 
keselamatan. Barangsiapa mengenal 
kebenaran lalu diikutnya nescaya dia 
beroleh keamanan. Barangsiapa mengenal 
kebatilan lalu dielaknya nescaya dia beroleh 
kemenangan. Barangsiapa mengenal dunia 
lalu ditolaknya maka murnilah agamanya. 
Barangsiapa mengenal akhirat lalu dituntutnya 
nescaya dia akan sampai. Sesungguhnya 
Allah memberi petunjuk kepada siapa yang 
dikehendakiNya dan kepadaNya-lah kamu 
akan dikembalikan. 

Wahai Anak Adam! Sesungguhnya Allah 
telah menjamin rezeki, lalu mengapa engkau 
khuatir terhadap yang sisa dan saki-baki? 
(Jika benar engkau meyakini) bahawa rezeki 
itu semata-mata dari Allah dan dia telah 
menjamin dan membahagi-bahagikannya 
maka mengapa engkau bersifat loba? 
(Jika benar engkau meyakini) bahawa Iblis 
itu dengan sebenarnya musuh Allah lalu 
mengapa engkau alpa? (Jika benar engkau 



meyakini) bahawa Allah akan mengganti 
harta yangdinafkahkan lalu mengapa engkau 
bakhil? (Jika benar engkau meyakini) bahawa 
hukuman neraka Allah itu benar lalu mengapa 
engkau berbuat maksiat? (Jika benar engkau 
meyakini) bahawa melewati titian sirat itu 
benar lalu mengapa engkau menumpuk 
harta? (Jika benar engkau meyakini) bahawa 
ganjaran syurga Allah itu benar lalu mengapa 
engkau malas? (Jika benar engkau meyakini) 
bahawa tiap sesuatu itu dengan ketentuan 
qadha qadarKu serta kehendakKu lalu 
mengapa engkau takut? (Kamu diberitahu 
tentang itu) supaya kamu tidak bersedih hati 
akan apa yang telah luput daripada kamu, 
dan tidak pula bergembira (secara sombong 
dan bangga) dengan apa yang diberikan 
kepada kamu. Dan (ingatlah), Allah tidak suka 
kepada tiap-tiap orang yang sombong takbur, 
lagi membanggakan diri. 




Wahai Anak Adam! Banyakkanlah perbekalan 
kerana sesungguhnya jalan yang ditempuh 
merbahaya dan jauh. Dan jinakkanlah jiwa 
berdiri dihadapan Allah kerana sesungguhnya 
Dia yang Maha Mencipta itu Maha Bijaksana. 

49 

Perbaikkanlah bahtera kerana 
sesungguhnya lautannya dalam, ringankanlah 
muatan kerana sesungguhnya titian sirat itu 
teramat halus, ikhlaskanlah amal kerana 
yang menilai itu amat teliti, tangguhkanlah 
tidurmu ke kubur dan kegembiraanmu 
tika timbangan amal dan syahwatmu ke 
syurga dan kelazatanmu kepada bidadari. 
Jadikanlah dirimu untukKu nescaya Aku 
menjadi Tuhanmu, dampingilah Aku dengan 
meremehkan dunia dan menjauhinya serta 
membenci para penjahat dan mencintai 
golongan yang baik, sesungguhnya Allah 
takkan mensia-siakan ganjaran bagi mereka 
yang berbuat kebaikan. 



Wahai Anak Adam! Betapa engkau 
menderhaka padaKu sedangkan engkau 
mengadu dari kepanasan matahari dan tanah 
pasir waktu terik; walhal kepanasan neraka 
jahannam yang lapisnya tujuh tingkat itu 
saling tambah menambah; di setiap tingkat 
neraka itu pula tujuh puluh ribu lembah api. Di 
setiap lembah ada tujuh puluh cawangan api. 
Di setiap cawangan tujuh puluh ribu rumah 
api. Di setiap rumah tujuh puluh ribu telaga 
api. Di setiap telaga tujuh puluh ribu tabut 
api. Di setiap tabut tujuh puluh ribu pohon 
zaqqum. Di bawah setiap pohon tujuh puluh 
ribu belenggu api. Bersama setiap belenggu 
tujuh puluh ribu rantai api. Di setiap rantai 
tujuh puluh ribu ular neraka. Panjang seekor 
ular itu tujuh puluh ribu hasta. Dalam mulut 
setiap ular itu selaut racun hitam. Di dalam 
laut itu tujuh puluh ribu kala jengking neraka. 
Setiap kala itu mempunyai tujuh puluh ribu 



ekor dari api. Pada setiap ekor tujuh puluh 
ribu ruas api. Pada setiap ruas ada racun 
merah seberat tujuh puluh ribu kati. 

Maka dengan namaKu Aku menciptakan. 
Demi Gunung Tursina. Dan demi Kitab yang 
tertulis dengan rapi. Pada lembaran surat 
yang terbuka. Dan Demi «AI-Baitul Makmur». 
Dan Demi bumbung yang tinggi. Dan Demi 
laut yang penuh tepu dengan kepanasan. 
Sesungguhnya azab Tuhanmu tetap berlaku. 
Tidakadasesiapapun Yangdapatmenolaknya. 

Wahai Anak Adam! Tidaklah Aku 
menciptakan semua neraka ini melainkan 
untuk para kafir, para bakhil, dan para 
pengadu domba. Juga buat yang menderhaka 
kepada dua orang tuanya, serta pendusta 
dan penghasad, serta yangsuka mengaibkan 
orang lain dan pengumpat. Juga buat lelaki 
dayus, perompakjalanan, polis yangjahatdan 
lelaki yang menyerupai perempuan. Juga buat 
yang memutus silatur rahim, yang bersumpah 
atas nama Allah dengan bohong, pengkhianat 
dan yang beramal menunjuk-nunjuk. Juga 
buat pemakan riba, lelaki zina, orang yang 
enggan mengeluarkan zakat dari hartanya, 
orang yang menyakiti jirannya serta pembelot, 
peminum arak, orang tua yang berzina, orang 



yang makan harta anak yatim tanpa hak, 
perempuan yang meratapi kematian, orang 
yang lupa ayat Al-Quran yangtelah dihafalnya 
dan juga buat setiap penjahat. (Untuk 
merekalah diciptakan neraka itu) kecuali bagi 
yang bertaubat serta beriman dan beramal 
soleh, maka merekalah yang Allah tukarkan 
kejahatan mereka dengan kebaikan dan 
sesungguhnya Allah Maha Pengampun lagi 
Ma ha Penyayang. 

Wahai para hambaKu! Hendaklah kamu 
mengasihani dirimu! Sesungguhnya badanmu 
52 dhaif sedangkan permusafiran terlalu jauh, 
bebanannya berat, titian sirat terlalu halus, 
yang meniup sangkakala adalah Israfil, api 
neraka terus dinyalakan dan hakimnya adalah 
Tuhan semesta alam. 



Wahai Manusia! Jauhkan dirimu dari 
keinginan terhadap dunia. Sesungguhnya 
dunia itu nikmat yangtidak kekal, kehidupan 
yang berakhir dan syahwat yang binasa. 

Dan sesungguhnya Aku menyediakan bagi 
mereka yangtaatsyurga-syurga yang berpintu 
delapan. Pada setiap syurga ada tujuh puluh 
ribu taman zakfaran. Di setiap taman tujuh 
puluh ribu kota mutiara dan marjan. Di 
setiap kota tujuh puluh ribu mahligai yaqut. 
Di setiap mahligai tujuh puluh ribu kediaman 
dari zabarjad merah. Di setiap kediaman 
tujuh puluh ribu rumah dari emas merah. Di 
setiap rumah tujuh puluh ribu persinggahan 
dari perak putih. Di setiap persinggahan 
tujuh puluh ribu hidangan dari madu. Di 
setiap hidangan tujuh puluh ribu dulang dari 
permata. Di setiap dulang tujuh puluh ribu 
menu makanan. 



Dan di keliling setiap persinggahan itu 
tujuh puluh ribu peraduan dari marjan. Di 
setiap peraduan tujuh puluh ribu tilam dari 
sutera, dibaj, sundus dan istabraq. Di keliling 
setiap tilam tujuh puluh ribu sungai dari ma'ul 
hayat, susu, arak dan madu murni. Di tengah 
setiap sungai tujuh puluh ribu khemahjaush. 
Di dalam setiap khemah tujuh puluh ribu 
tilam. Di atas setiap tilam tujuh puluh ribu 
bidadari. Sedia mengkhidmati mereka tujuh 
puluh ribu dayang bagaikan mutiara kemilau. 



Di atas puncak setiap mahligai itu tujuh 



54 puluh ribu kubah dari kafur dan pada setiap 
kubah tujuh puluh ribu hadiah dari Tuhan 
yang Maha Rahman. Pada syurga itu apa 
yang tak pernah dilihat oleh mata, tak 
pernah kedengaran oleh telinga dan tak 
pernah sekali pun terlintas di hati manusia. 
(Dibawakan kepada mereka) di dalam syurga 
itu buah-buahan dari jenis-jenis Yang mereka 
pilih, serta daging burungdari jenis-jenis Yang 
mereka ingini. Dan (mereka dilayani) bidadari- 
bidadari yangcantik parasnya, seperti mutiara 
yang tersimpan dengan sebaik-baiknya. 
(Semuanya itu) sebagai balasan bagi (amal- 
amal baik) yang mereka telah kerjakan. 




Siapa yang masuk syurgaKu takkan 
mati selama-lamanya, takkan tua, takkan 
mengeluh, takkan bersedih. Tiada di syurga 
itu berjual beli, tiada tangisan, tiada puasa, 
tiada solat, tiada sakit, tiada duka cita, tiada 
buang air besar mau pun kecil. Siapa yang 
masuk ke syurga takkan dikeluarkan selama- 
lamanya. 

Barangsiapa menuntut redhaku maka 
carilah redhaKu itu pada membahagiakan 
kaum miskin nescaya redhalah Aku padamu. 
Barangsiapa menuntut syurgaKu, mahu 
berjiran denganKu dan mencitakan nikmatKu 55 
maka berdampinglah kepadaKu dengan 
bersedekah, meremehkan dunia dan merasa 
cukup dengan sedikit. 



Wahai Anak Adam! Adapun harta itu milikKu, 
syurga itu milikKu dan kamu hambaKu. Wahai 
hambaku! Belilah syurgaKu dengan hartaKu. 
Sesungguhnya aku menyediakan rangkaian 
syurga buat mereka yang taat. Dan tiadalah 
56 pada kamu dari hartaKu itu melainkan apa 
yang kamu makan lalu kamu habiskan ia, 
atau yang kamu pakai sehingga buruk, 
atau yang kamu sedekahkan lalu kamu pun 
melepaskannya. Selain dari itu maka hisabnya 
akan dikira keatasmu dan kebaikannya diberi 
kepada orang lain. Atau juga yang kamu 
keluarkan lalu kamu binasakan ia. 

Maka sesungguhnya kamu berada pada 
tiga bahagian; satu untukKu, satu lagi 
untukmu dan satu lagi antara Aku denganmu. 
Adapun yang untukKu itu adalah nyawamu, 
yang untukmu adalah amalanmu, dan yang 
antara Aku denganmu ialah bagimu berdoa 
dan keatasKu mengkabulkannya. 



Wahai Anak Adam! Jika para pemimpin 
masuk neraka kerana kezaliman, orang biasa 
masuk neraka kerana maksiat, para ulama 
masuk neraka kerana hasad, para peniaga 
masuk neraka kerana khianat, yang rosak 
agamanya masuk neraka kerana kejahilan, 
ah I i pertukangan masuk neraka kerana 
penipuan, ah I i ibadah masuk neraka kerana 
riya', orang kaya masuk neraka kerana 
sombong dan orang fakir masuk neraka 
kerana dusta. 

Maka manakah yang menuntut syurga? 
Sesungguhnya mereka takkan masuk syurga 



melainkan dengan rahmatKu. 

Wahai orang-orang yang beriman! Takutlah 
kamu kepada Allah dengan sebenar-benar 
taqwa dan janganlah kamu mati melainkan 
dalam agama Islam. 

Wahai Anak Adam! Sesungguhnya 
perumpamaan ilmu tanpa amal itu ibarat 
guruh petir tanpa hujan. Perumpamaan ilmu 
tanpa amal itu ibarat pohon tidak berbuah. 
Perumpamaan ilmu tanpa amal itu ibarat 
busurtanpa panah. Perumpamaan ilmu tanpa 
amal itu ibarat orang bertanam gandum di 
atas batu. 

Dan perumpamaan ilmu pada si tolol itu 
seperti intan permata pada binatang ternak. 
Perumpamaan hati yang keras beserta 
ilmu itu ibarat batu pejal di dalam air. 
58 Perumpamaan nasihat kepada orang yang 
tidak mahu mendengarkannya ibarat serunai 
di atas kubur. 

Dan perumpamaan memberi sedekah dari 
harta haram ibarat orang yang membasuh 
tahi diatas bajunya dengan air kencingnya 
sendiri. Perumpamaan solat dengan tidak 
mengeluarkan zakat ibarat jasad tanpa 
nyawa. Perumpamaan ilmu tanpa taubat 
ibarat bangunan tanpa asas. Maka tidaklah 
ada yang merasa aman dari makar Allah 
melainkan kaum yang merugi. 



Wahai Anak Adam! Taatlah kamu kepadaku 
sebanyak kecenderungan hatimu kepada 
dunia, jika tidak nescaya akan Aku keluarkan 
mahabbahKu dari hatimu. Sesungguhnya 
aku sekali-kali takkan mengimpun cintaKu 
dengan cinta dunia dalam hati seseorang 
sepertimana tak pernah sabit air dan api 
berhimpun dalam satu bejana. 

Wahai Anak Adam! Hendaklah kamu 
bersikap warak nescaya kamu akan 
mengenalKu. Sembahlah Aku nescaya kamu 
berhubung denganKu. Kembalilah nescaya 
kamu melihatKu. Beribadatlah dan tuluskan 
dirimu hanya beribadatuntukKu. Ikhlaskanlah 
amalmu untukKu dari sifat riya' nescaya 
sabitlah cintaKu dalam hatimu. Penuhkan 
dirimu berzikir mengingat Aku nescaya Ku 
ingat kamu di sisi para malaikatKu. 

Wahai Anak Adam! Betapa mahu engkau 
menuju Allah sedangkan di dalam hatimu itu 
selain Allah?! Jika benar engkau tahu hak 



Allah nescaya takkan engkau mencita selain 
Allah, takkan kau takut selain Allah. Dengan 
lidahmu jangan kau zikir selain Allah, jangan 
engkau mengumpat, jika engkau berbuat 
dosa maka mohonlah ampun beristighfar 
kepada Allah. Janganlah kamu istighfar 
sedangkan kamu degil melakukan dosa itu. 
Sesungguhnya istighfar serta kedegilan itu 
adalah taubat para pendusta dan tiadalah 
Tuhanmu menzalimi hamba-hambaNya. 

Wahai Anak Adam! Jika engkaut takut 
neraka seperti takutnya engkau kepada 
60 kefakiran nescaya akan Aku kayakan engkau 
tanpa engkau menyedarinya. Jika engkau 
loba kepada syurga seperti lobanya engkau 
kepada dunia nescaya akan Ku bahagiakan 
engkau dunia akhirat. Jika engkau berzikir 
mengingat Aku sepertimana ingatanmu 
sesama manusia nescaya akan Ku perintah 
para malaikatKu mengucap salam padamu 
pagi dan petang. Jika engkau cinta ibadat 
kepadaKu seperti cintanya engkau kepada 
dunia nescaya akan Aku mengurniai engkau 
kemuliaan para anbiya' dan mursalin, maka 
janganlah engkau mencondongkan hatimu 
kepada cinta dunia yang amat dekat waktu 
binasanya. 



Apabila setiap dari kamu dihantarkan ke 
tebing kubur akan diserukanlah padanya tiga 
kali : Wahai Anak Adam! Majulah bersama 
amalan yang telah engkau kerjakan; jika 
baik maka baiklah engkau, jika jahat maka 
nahaslah engkau! 

Apabila sudah diletak ke dalam lahadnya 
diserukan padanya tiga kali: Wahai Anak 
Adam! Dulu engkau berjalan di atas muka 
bumi, sekarang engkau menangis pilu di 
dalam perutnya. 

Apabila diratakan tanah ke atasnya 
diserukan padanya tiga kali : Wahai Anak 
Adam! Mereka telah menguburmu dan 
meninggalkanmu sekarang. Mereka tak dapat 
menolongmu.Selama iniengkau menghimpun 
harta lalu sekarang engkau tinggalkannya 
kepada orang lain sedangkan hisabnya dikira 
keatasmu dan kebaikannya untuk orang lain. 
Inilah hari yang ditentutan apakah engkau 
akan pergi ke syurga yang mulia berbahagia 
di sana, atau apakah ke neraka yang panas 
membahang untuk berduka cita. 



Tamatlah kitab ini dengan puji-pujian pacta 
Allah 



Wahai Anak Adam 
Banyakkanlah perbekalan kerana 
sesungguhnya jalan yang ditempuh 
merbahaya dan jauh. 



Dan jinakkanlah jiwa berdiri 

dihadapan Allah kerana 
sesungguhnya Dia Yang Maha 
Mencipta itu Maha Bijaksana 




Senarai Naskah 

Murid Sejati 

Seruan IsAakarimul Akhlak 

Nasihat Mulia 

Fadhilat Kota Makkah 

Israk Mikraj - Riwayat Saiyidina Abdullah 
Ibn AlAbbas m 

Adab Perjalanan IsAenuju Allah 

Fardhu Yang Hilang - Amalan Malam ~Nisfu 
Sya>ban, Doa-doa dan Selawat Nabi "iJjf 

